Ducha

Una ducha ye un dispositivo a traviés d'o que caye augua sobre un subchecto, estando iste dreito y sin producir acumulación d'augua, ya que la utilizada se diriche dreitament a o desaugüe. Tamién fa referencia a l'acción d'usar iste tipo d'instalación.

As duchas se pueden utilizar tanto en cambras de banyo domesticas, como en duchas publicas (garcholas, chimnasios, etc.) y s'han d'usar obligatoriament en a mayoría d'as piscinas publicas. L'Accessibilitat a l'edificació i l'urbanisme: recomanacions tècniques per a projectes i obres. Francisco Rovira Beleta, Enrique Rovira-Beleta Cuyás. Chinero de 2006. Edicions UPC ISBN 9788483018446

L'acción de duchar-se, se fa normalment en una banyera u plato de ducha, que tien una manguera que se puet orientar con as mans u una parti fixa sobre o tozuelo de l'usuario, a on bi ha un cabezal que distribuye l'augua en cuantos churros finos.

En o caso d'os platos de ducha, por un regular son fixas sobre o tozuelo de l'usuario, u bien se troban a o largo de tot o cuerpo en o caso de duchas d'hidromasache, a sobén protechidas por una pantalla de vidre u metacrilato translucido.

As duchas usadas en as banyeras, tienen una manguera flexible, con a que l'usuario orienta o cabezal enta on quiere u lo puet fixar a la paret sobre o suyo tozuelo a traviés d'un soporte previament instalau.

 Historia 
Os suyos oríchens se remontan a l'antiga Grecia y a l'antigo Echipto, encara que a ducha moderna se remonta a o sieglo XIX.
O doctor Merry Delabost, chefe medico d'a garchola Bonne-Nouvelle, de Roan, inventó a ducha en 1872, pa dar a os presos una millor hichiene. Se tractaba de duchas colectivas, encara que o sistema de churro yera individual, en 1879 l'exercito prusiano fació obligatoria a ducha entre os suyos soldaus y instaló duchas comunas en os barracons.

 Se veiga tamién 

 Jacuzzi
 Sauna
 Spa (salut)
 Banyo
 Hidroterapia
 Augua termal

 Referencias 

Categoría:Hichiene personal
Categoría:Banyo